EkBass/fiwiki-20250220-pages-articles huggingface dataset:
Pyhän aarteen ritarikunta

Pyhän aarteen ritarikunta () on japanilainen ritarikunta, joka on perustettu vuonna 1888 keisari Meijin valtakaudella. Ritarikunnan tunnuksissa kuvattu pyhä aarre on peili. Sitä myönnetään tunnustuksena erityislaatuisista ansioista tutkimuksen, liike-elämän, sosiaali- ja terveydenhuollon tai hallinnon saralla sekä sellaisille henkilöille, jotka ovat parantaneet vammaisten tai muuten heikossa asemassa olevien elämää. Kunnianosoitusta on voitu vuodesta 1919 lähtien myöntää myös naisille. Perinteen mukaan kunniamerkin vastaanottaja saa myös erillisen todistuksen, joka on joissakin harvinaisissa tapauksissa itse keisarin allekirjoittama. Alkujaan ritarikunnassa oli kahdeksan luokkaa, mutta vuonna 2003 kaksi alinta luokkaa poistettiin: * I luokka * II luokka * III luokka * IV luokka * V luokka * VI luokka == Lähteet == Luokka:Japanilaiset ritarikunnat
Leo Kari

Olli Leo Kari (8. toukokuuta 1922 Viipuri – 6. marraskuuta 2016 Orivesi)Kuolleita. Oriveden Sanomat, 23.11.2016, s. 6. oli suomalainen metsänhoitaja ja yritysjohtaja, joka sai metsäneuvoksen arvonimen. Viitattu 2.5.2023. ==Henkilöhistoria== Leo Karin vanhemmat olivat Elias Kari ja ravintolijoitsija Ellen Ollberg ja puoliso vuodesta 1948 on Hely Inkeri Heikkilä. Kari tuli ylioppilaaksi Tampereen klassisesta lyseosta 1942 ja valmistui metsänhoitajaksi Helsingin yliopistosta 1948, metsätaloudellisen virkatutkinnon hän suoritti 1948. Kari oli Tampereen Pellava- ja Rautateollisuus Oy:n apulaismetsänhoitaja 1949–1954, W. Rosenlew & Co. Ab:n apulaismetsänhoitaja Keuruulla 1955–1962 ja isännöitsijä Vanajalla 1962–1965 ja G. A. Serlachius Oy:n metsäpäällikkö, vuodesta 1972 metsäjohtaja, Mäntässä 1965–1985. Vanajan kunnanvaltuuston jäsen Kari oli 1964–1965 ja hänellä oli myös useita muita luottamus- ja asiantuntijatehtäviä. Metsäneuvoksen arvonimen Kari sai 1982. ==Julkaisuja== * Mäntän Rotaryklubi 1961–1991, 1991 * Mäntän ratsastajat 20 vuotta, 1993. == Lähteet == Luokka:Suomalaiset metsänhoitajat Luokka:Suomalaiset yritysjohtajat Luokka:Suomalaiset tietokirjailijat Luokka:Vanajan kunnanvaltuutetut Luokka:Vuonna 1922 syntyneet Luokka:Vuonna 2016 kuolleet
Viron kansanpuolue

Viron kansanpuolue (Eesti Rahvaerakond ERE) oli Virossa vuosina 1919–1931 toiminut keskustaoikeistolainen puolue. Sen johtaja oli Jaan Tõnisson. Puolue syntyi maaliskuussa 1919 Viron perustavan kokouksen vaalien aikana, kun Saksan ja Neuvosto-Venäjän joukot olivat poistuneet maasta. Siihen asti maata oli johtanut Viron väliaikainen hallitus ja sen johtaja Konstantin Päts. Kansanpuolueen perustamisella tähdättiin siihen, että keskustaoikeistolaiset saisivat mahdollisimman paljon paikkoja Viron perustavaan kokoukseen. Uuteen puolueeeseen liittyivät Viron radikaalidemokraattinen puolue ja lähinnä Etelä- Virossa toiminut Viron demokraattinen puolue, jotka olivat marraskuussa 1918 tehneet periaatepäätöksen puolueiden yhdistymisestä. Ne pitivät yhteisen puoluekokouksen 1.−3. maaliskuuta 1919 ja perustivat Viron kansanpuolueen. Puolueeseen liittyi myöhemmin myös osa virolaisten isäntien talonpoikaisliiton eli ETL:n jäsenistä. Puolue sai vuoden 1919 vaaleissa 25 paikkaa 120:sta ja se oli kolmenneksi suurin puolue. Kokous julisti kesäkuussa 1919 voimaan väliaikaisen perustuslain, jonka mukaan Viro oli riippumaton demokraattinen tasavalta ja sen virallisena kielenä oli viro. Varsinaista perustuslakia laatimaan asetettiin 15-jäseninen komissio. Uusi perustuslaki hyväksyttiin perustavassa kokouksessa 15. kesäkuuta 1920 ja sen mukainen riigikogu aloitti toimintansa joulukuussa 1920. Marraskuussa 1920 pidetyissä riigikogun vaaleissa kansanpuolue sai 10 paikkaa sadasta ja se oli viidenneksi suurin puolue. Vuoden 1923 ja 1926 vaaleissa puolue sai kahdeksan paikkaa ja vuoden 1929 vaaleissa yhdeksän. Lokakuussa 1931 kansanpuolue yhdistyi kristillisen kansanpuolueen kanssa nimellä Yhdistynyt kansanpuolue ja siihen liittyi tammikuussa 1932 Eesti Tööerakond -puolue. Ne muodostivat Kansallisen keskustapuolueen (Rahvuslik Keskerakond, RKE). ==Lähteet== Luokka:Viron puolueet
Riigikogun vaalit 1920

Riigikogun vaalit 1920 (I Riigikogu valimised) olivat Viron parlamenttivaalit ja niissä valittiin satajäseninen ensimmäinen riigikogu. Vaalit pidettiin 27.–29. marraskuuta 1920 ja hyväksyttyjä ääniä annettiin 471 228\. Riigikogun paikat jakautuivat puolueittain seuraavasti: # Viron työpuolue 22 (ääniosuus 21,0 %) # Põllumeeste Kogud 21 (20,8 %) # Viron sosiaalidemokraattinen työväenpuolue 17 (17,0 %) # Viron kansanpuolue 10 (10,4 %) # Viron riippumaton sosialistinen työväenpuolue 11 (10,4 %) # Viron kristillinen kansanpuolue 8 (7,5 %) # Tallinnan ammattiyhdistysten keskusneuvosto 5 (5,3 %) # Saksalais- balttilainen puolue 4 (5,3 %) # Venäläinen kansalliskokous 1 (1,8 %) # Maatalousryhmä 1 (1,1 %) Perustuslain mukaan ensimmäinen riigikogu valittiin kolmeksi vuodeksi, mutta ensimmäinen riigikogu julisti ennenaikaiset vaalit, koska kansan enemmistö hylkäsi 17.–19. helmikuuta 1923 pidetyssä kansanäänestyksessä ehdotuksen kansakoululain muuttamisesta. Kansan enemmistö vastusti lakia, minkä vuoksi uuden Riigikogun vaalit järjestettiin perustuslain 32 §:n perusteella. Se oli ainoa kerta, kun Riigikogu hajotettiin kyseisen pykälän perusteella. Toinen riigikogu valittiin 5.–7. toukokuuta 1923. == Lähteet == Luokka:Viron vaalit Luokka:Riigikogu Luokka:Vuoden 1920 vaalit
Bosse Larsson

Bo Einar "Bosse" Larsson (2. helmikuuta 1934 Haninge – 12. heinäkuuta 2015) oli ruotsalainen televisiojuontaja. Hän juonsi SVT:llä muun muassa musiikkiohjelmaa Nygammalt vuosina 1972–1989 sekä Allsång på Skansenia 1973–1993. ==Lähteet== ==Aiheesta muualla== Luokka:Ruotsalaiset juontajat Luokka:Vuonna 1934 syntyneet Luokka:Vuonna 2015 kuolleet
Cha Cha Cha Mixtape

Cha Cha Cha Mixtape on Käärijän 5. toukokuuta 2023 julkaistu kuuden kappaleen EP. EP:stä julkaistiin elokuussa 2023 maailmanlaajuisesti 2 000 kappaleen vinyylipainos. EP:n kuudesta kappaleesta neljä on julkaistu aiemmin singleinä tai Käärijän esikoisalbumilla Fantastista. ”Morgan”- ja ”Kovis”-kappaleet ovat aiemmin julkaisemattomia. == Kappaleet == == Lähteet == == Aiheesta muualla == * Cha Cha Cha Mixtape Discogs-sivustolla Luokka:Suomalaiset mixtapet Luokka:Suomalaiset hip hop -EP:t Luokka:Vuoden 2023 EP:t Luokka:Käärijä
Pariisin varas

Pariisin varas (Le Voleur) on Louis Mallen rikoselokuva vuodelta 1967. Elokuvan pääjuoni kerrotaan takautumana. Eräänä yönä Georges Randal (Belmondo) ryöstää huvilaa ja muistelee uraansa varkaana. Se alkoi, kun hän vuoden 1900 tienoilla Pariisissa toivoi pääsevänsä naimisiin serkkunsa Charlotten (Bujold) kanssa. Morsian kuitenkin järjestetään naimisiin rikkaan naapurinpojan kanssa. Kostoksi Georges varastaa kihlajuhlien aikana sulhasen perheen jalokiviä Charlotte tietää varkaan henkilöllisyyden, mutta ei paljasta sitä. Randal nauttii kokemuksesta niin paljon, että ryhtyy ammattimaiseksi murtomieheksi. Hän tapaa taitavan murtovarkaan, josta tulee hänen opettajansa. Kun hänen kokemuksensa ja maineensa kasvavat, hänestä tulee tärkeä hahmo alamaailmassa. Elokuva on esitetty Suomen Yle TV2:lla 15.7.1977 ja Yle TV1:llä 30.1.1981. == Lähteet == Luokka:Ranskalaiset rikosdraamaelokuvat Luokka:Vuoden 1967 ranskalaiset elokuvat
Amerikanuikkukana

Amerikanuikkukana (Heliornis fulica) on uikkukanoihin kuuluva lintulaji. Lajia tavataan Keski- ja Etelä-Amerikassa. == Koko ja ulkonäkö == Amerikanuikkukana voi kasvaa 28–31 cm pitkäksi. Sukupuolet muistuttavat toisiaan ulkonäöltään lisääntymisajan ulkopuolella. Koiraan pää on musta ja siinä on leveä silmäkulmajuova. Niska on musta ja kaula valkoinen. Kaulassa on musta juova. Naarasamerikanuikkukanalla on lisääntymisaikana päässään oranssinkeltainen poskilaikku. Amerikanuikkukanan selkä ja siivet ovat harmaanruskeat. Vatsa on valkoinen. Koiraslinnulla on siipien alla ihosta muodostunut tasku, jonne poikaset voivat suojautua. == Levinneisyys ja elintavat == Amerikanuikkukanan levinneisyysalue ulottuu Meksikosta Argentiina koillisosiin. Lajin elinympäristöä ovat hitaasti virtaavat joet sekä laguunit. Lintu liikkuu tavanomaisesti yksin tai toisinaan pareittain vesikasvillisuuden ja veden ylle ulottuvien oksien ja köynnösten suojissa. Amerikanuikkukanan ravintoa ovat muun muassa hyönteiset, hyönteistoukat, sammakot ja nilviäiset. Pesimäkausi on kesäheinäkuussa, ja pesä rakennetaan oksista pensaaseen. Naaras munii 3-4 ruskehtavaa munaa. == Lähteet == Luokka:Kurkilinnut
Ludwigsburgin piirikunta

Ludwigsburgin piirikunta () on piirikunta Saksassa Baden-Württembergin osavaltiossa Stuttgartin hallintopiirissä. Sen pinta-ala on 686,77 neliökilometriä, ja siihen kuuluu 39 kuntaa. Kesäkuun 2022 lopussa piirikunnassa oli 548 208 asukasta. Piirikunnan keskus on Ludwigsburg, joka on myös piirikunnan suurin kaupunki. == Kunnat ja kaupungit == Ludwigsburgin piirikunnassa on 39 kuntaa, joista 19 on kaupunkeja. Suluissa kuntien asukasluvut 30. kesäkuuta 2022. Kaupungit * Asperg (13 515) * Besigheim (12 841) * Bietigheim-Bissingen (43 582) * Bönnigheim (8 317) * Ditzingen (25 184) * Freiberg am Neckar (16 170) * Gerlingen (19 756) * Großbottwar (8 457) * Korntal-Münchingen (19 746) * Kornwestheim (33 865) * Ludwigsburg (93 509) * Marbach am Neckar (15 970) * Markgröningen (14 957) * Oberriexingen (3 371) * Remseck am Neckar (26 413) * Sachsenheim (19 312) * Steinheim an der Murr (12 147) * Tamm (12 663) * Vaihingen an der Enz (29 291) Kunnat * Affalterbach (4 477) * Benningen am Neckar (6 605) * Eberdingen (6 946) * Erdmannhausen (5 329) * Erligheim (2 935) * Freudental (2 569) * Gemmrigheim (4 777) * Hemmingen (8 126) * Hessigheim (2 533) * Ingersheim (6 457) * Kirchheim am Neckar (6 149) * Löchgau (5 868) * Möglingen (11 270) * Mundelsheim (3 499) * Murr (6 732) * Oberstenfeld (7 967) * Pleidelsheim (6 367) * Schwieberdingen (11 458) * Sersheim (5 743) * Walheim (3 335) == Lähteet == == Aiheesta muualla == *Piirikunnan verkkosivut *
Riigikogun vaalit 1923

Riigikogun vaalit 1923 (II Riigikogu valimised) olivat Viron parlamenttivaalit ja niissä valittiin satajäseninen toinen riigikogu. Muutamaa kuukautta aikaisemmin maassa pidettiin kansanäänestys uskonnollisesta opetuksesta, ja sen vuoksi riigikogun vaalit siirrettiin loppusyksystä 1923 kevääseen. Vaalit pidettiin 5.–7. toukokuuta 1923 ja hyväksyttyjä ääniä annettiin 477 284 (äänestysprosentti 67,8 %). Riigikogun paikat jakautuivat puolueittain seuraavasti: # Maanviljelijöiden edustajakokous 23 paikkaa (ääniosuus 21,6 %) # Sosiaalidemokraattinen työväenpuolue 15 (14,0 %) # Työpuolue 12 (11,2 %) # Työväen rintama (kommunistit) 10 (9,5 %) # Viron kansanpuolue 8 (7,5 %) # Kristillinen kansanpuolue 8 (7,3 %) # Viron riippumaton sosialistinen työväenpuolue 5 (4,7 %) # Kansallinen liberaalipuolue 4 (4,4 %) # Venäläinen kansalliskokous 4 (4,1 %) # Asutustilalliset sekä vuokra- ja pienviljelijät 4 (3,8 %) # Saksalais-balttilainen puolue 3 (3,5 %) # Asunnonomistajien liitto 2 (2,2 %) # Vuokralaisten liitto 1 (1,3 %) # Sotaveteraanien liitto 1 (1,2 %) Seuraava, kolmas riigikogu valittiin 15.–17. toukokuuta 1926. == Lähteet == Luokka:Viron vaalit Luokka:Riigikogu Luokka:1923
Ernest Gedge

Ernest Gedge (1862–1935) oli brittiläinen toimittaja, joka toimi itäisessä Afrikassa ja osallistui myös alueen kartoitukseen. Gedge toimi The Times -lehden vakituisena kirjeenvaihtajana Ugandassa. Gedge syntyi lokakuussa 1862 Ludboroughissa Englannissa. Vuosina 1889–1890 hän lähti Freferick Jacksonin kanssa tutkimusmatkalle Afrikan itärannikolta Victorianjärvelle. Matkan jälkeen Jackson palasi rannikolle, mutta Gedge jäi Ugandaan. Kesällä 1894 Gedge avioitui Caroline Susan Alice Carrin kanssa Whickhamissa Englannissa. Pariskunta sai yhden lapsen, joka syntyi joulukuussa 1904. == Lähteet == Luokka:Brittiläiset toimittajat Luokka:Brittiläiset tutkimusmatkailijat Luokka:Vuonna 1862 syntyneet Luokka:Vuonna 1935 kuolleet
Tiina Eskola

Tiina Eskola (oik. Maarit Kristina Eskola-Delikouras, s. 16. syyskuuta 1955 Helsinki) on suomalainen kirjailija, käsikirjoittaja, kustannustoimittaja ja kääntäjä. Koulutukseltaan Eskola on filosofian maisteri. Eskola on kirjoittanut ja suomentanut lasten- ja nuortenkirjoja. Ohjaaja ja kirjailija Aleksi Delikouras on Tiina Eskolan poika. He ovat kirjoittaneet yhdessä FatalNinja-kirjasarjan. ==Teoksia== * * * * * * * * * * ==Lähteet== Luokka:Suomalaiset lasten- ja nuortenkirjailijat Luokka:Suomentajat Luokka:Vuonna 1955 syntyneet Luokka:Elävät henkilöt
Dansk Melodi Grand Prix 2021

Dansk Melodi Grand Prix 2021 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2021. Kilpailu pidettiin avoimena kilpailuna. Lähetetyistä ehdotuksista valittiin kahdeksan finalistia, jotka julkaistiin 10. helmikuuta. Finaali pidettiin 6. maaliskuuta Tanskan yleisradioyhtiö DR:n studioissa Kööpenhaminassa. Finaalissa voittajan valitsivat katsojat tekstiviesti- ja mobiilisovellusäänestyksellä kaksikierroksisessa äänestyksessä. Ensimmäisellä kierroksella äänestettiin kolme kappaletta superfinaaliin, jossa voittaja valittiin. Kilpailun voitti duo Fyr & Flamme kappaleella "Øve os på hinanden". Finaalia seurasi 1 532 000 katsojaa. ==Tulos== ===Ensimmäinen kierros=== Numero Artisti Kappale Lauluntekijä(t) Tulos 1 Chief 1 & Thomas Buttenschøn "Højt over skyerne" Lars "Chief 1" Pedersen, Thomas Buttenschøn, Nermin Harambasic Superfinaaliin 2 Nanna Olivia "Hvileløse hjerter" Anna David, Nicolai Levring, Casper Sørensen Putosi 3 The Cosmic Twins "Silver Bullet" Lise Cabble, Gisli Gislason, Rasmus Duelund, August Emil Putosi 4 Claudia Campagnol "Abracadabra" Melanie Wehbe, Emil Lei, Louis Jarto Putosi 5 Mike Tramp "Everything Is Alright" Michael Trempenau Putosi 6 Fyr & Flamme "Øve os på hinanden" Laurits Emanuel Pedersen Superfinaaliin 7 Emma Nicoline "Står lige her" Jeppe Pilgaard, Jacob Jørgensen, Emma Nicoline Winther Nielsen, Adam Kalwa, Patricia Namakula Mbabazi Putosi 8 Jean Michel "Beautiful" Laurits Emanuel Pedersen Superfinaaliin ===Superfinaali=== Numero Artisti Kappale Yleisöäänet Sija 1 Fyr & Flamme "Øve os på hinanden" 37% 1 2 Chief 1 & Thomas Buttenschøn "Højt over skyerne" 29% 3 3 Jean Michel "Beautiful" 34% 2 ==Lähteet== * *http://natfinals.50webs.com/10s_20s/Denmark2021.html ===Viitteet=== Luokka:Eurovision laulukilpailu 2021 Luokka:Dansk Melodi Grand Prix
Kereta Api Indonesia

PT Kereta Api Indonesia (Persero), lyhennettynä KAI, on Indonesian valtion omistama rautatieyhtiö. Sen tarjoaa sekä henkilö- että tavarakuljetuksia. Se on ollut Kansainvälisen rautatiejärjestön jäsen vuodesta 2009 alkaen. == Lähteet == Luokka:Rautatieyhtiöt Luokka:Indonesialaiset valtionyhtiöt Luokka:Indonesian rautatieliikenne
Riigikogun vaalit 1926

Riigikogun vaalit 1926 (III Riigikogu valimised) olivat Viron parlamenttivaalit ja niissä valittiin satajäseninen kolmas riigikogu. Vaalien aikana koko maa oli sotatilassa, joka julistettiin joulukuun 1924 vallankaappausyrityksen aikana. Riigikogun vaaleissa otettiin käyttöön äänikynnys: puolueen oli saatava vähintään kaksi paikkaa päästäkseen parlamenttiin. Vaalit pidettiin 15.–17. toukokuuta 1926 ja hyväksyttyjä ääniä annettiin 514 595 (äänestysprosentti 73,3 %). Riigikogun paikat jakautuivat puolueittain seuraavasti: # Sosiaalidemokraattinen työväenpuolue 24 paikkaa (ääniosuus 22,9 %) # Maanviljelijöiden liitto 23 (21,4 %) # Asutustilalliset sekä vuokra- ja pienviljelijät 14 (13,5 %) # Viron työpuolue (ETE) 12 (12,4 %) # Viron kansanpuolue 8 (7,4 %) # Työläisten puolue (kommunistit) 6 (5,8 %) # Kristillinen kansanpuolue 6 (5,4 %) # Venäläinen kansalliskokous 3 (3,3 %) # Saksalais-balttilainen puolue 2 (2,5 %) # Asunnonomistajien liitto 2 (2,4 %) Seuraava, neljäs riigikogu valittiin 11.–13. toukokuuta 1929. Luokka:Viron vaalit Luokka:Riigikogu Luokka:Vuoden 1926 vaalit
NGS

NGS voi tarkoittaa seuraavia: * NGS, National Geographic Society, Yhdysvaltain kansallinen maantieteen yhdistys * NGS, Northern Game Summit, Kajaanissa vuosittain järjestettävä pelialan ammattilaisten konferenssi * NGS, uuden sukupolven sekvensointitekniikka.
Riigikogun vaalit 1929

Riigikogun vaalit 1929 (IV Riigikogu valimised) olivat Viron parlamenttivaalit ja niissä valittiin satajäseninen neljäs riigikogu. Riigikogun vaaleissa käytettiin äänikynnystä: puolueen oli saatava vähintään kaksi paikkaa päästäkseen parlamenttiin. Vaalit pidettiin 11.–13. toukokuuta 1929 ja hyväksyttyjä ääniä annettiin 508 106 (äänestysprosentti 69,3 %). Riigikogun paikat jakautuivat puolueittain seuraavasti: # Sosialistinen työväenpuolue 25 paikkaa (ääniosuus 24,0 %) # Maanviljelijöiden liitto 24 (23,1 %) # Asutustilalliset sekä vuokra- ja pienviljelijät 14 (13,7 %) # Viron työpuolue (ETE) 10 (10,2 %) # Viron kansanpuolue 9 (8,9 %) # Työläisten puolue (kommunistit) 6 (6,2 %) # Kristillinen kansanpuolue 4 (4,1 %) # Saksalais- ruotsalainen vaaliblokki 3 (3,2 %) # Asunnonomistajien liitto 3 (2,9 %) # Venäläinen kansalliskokous 2 (2,5 %) Seuraava, viides riigikogu valittiin 21.–23. toukokuuta 1932. Luokka:Viron vaalit Luokka:Riigikogu Luokka:Vuoden 1929 vaalit
Boorama

Boorama on kaupunki Awdalin alueella Pohjois-Somaliassa, hyvin lähellä Etiopian rajaa. Kaupunki kuuluu Somalimaahan. Kaupungissa asuu 597 842 asukasta, ja sen pinta-ala on hiukan yli 3 000 neliökilometriä. Kaupungin väkiluku on nopeassa 8,4 % kasvussa. Noin kaksi kolmannesta väestöstä asuu kaupungissa. Booramassa sijaitsee Booraman lentoasema. == Ilmasto == == Lähteet == Luokka:Somalian kaupungit
Riigikogun vaalit 1932

Riigikogun vaalit 1932 (V Riigikogu valimised) olivat Viron parlamenttivaalit ja niissä valittiin satajäseninen viides riigikogu. Riigikogun vaaleissa käytettiin äänikynnystä: puolueen oli saatava vähintään kaksi paikkaa päästäkseen parlamenttiin. Edellisen riigikogun kaudella koettiin talouslaman, jonka takia Viro ajautui sisäpoliittiseen kriisiin: tyytymättömyys demokraattisen järjestelmän saamattomuuteen kanavoitui oikeistoradikaalien kannatukseksi, kuten monessa muussakin Euroopan maassa. Virossa oikeisto- oppositiota nousi edustamaan Viron vapaussoturien liitto, niin sanotut vapsit. Toisaalta maanviljelijöiden poliittiset puolueet sulautuivat Yhdistyneeksi maanviljelijäpuolueeksi, ja toisaalta Kansanpuolue, työpuolue ETE, Kristillinen kansanpuolue ja Asunnnonomistajien liitto yhdistyivät Kansalliseksi keskustapuolueeksi. Vaalit pidettiin 21.–23. toukokuuta 1932 ja hyväksyttyjä ääniä annettiin 495 313 (äänestysprosentti 67,1 %). Riigikogun paikat jakautuivat puolueittain seuraavasti: # Yhdistynyt maanviljelijöiden puolue 42 (ääniosuus 39,8 %) # Kansallinen keskustapuolue 23 (22,1 %) # Sosialistinen työväenpuolue 22 paikkaa (21,0 %) # Vasemmistopuolue (kommunistit) 5 (5,2 %) # Venäläinen kansalliskokous 5 (5,0 %) # Saksalais- ruotsalainen vaaliblokki 3 (3,1 %) Seuraava parlamentti riigivolikogu valittiin 24.–25. helmikuuta 1938. Luokka:Viron vaalit Luokka:Riigikogu Luokka:Vuoden 1932 vaalit
Boosaaso

Boosaaso on kaupunki Somalian Barin alueella, maan pohjoisosissa. Vuonna 2019 Boosaasossa asui 615 067 asukasta, ja sen pinta-ala on 7 880 neliökilometriä. Kaupungin väkiluku on nopeassa noin 5,5 prosentin vuosittaisessa kasvussa. == Ilmasto == == Lähteet == Luokka:Somalian kaupungit
Bu'aale

Bu'aale on kaupunki Somalian Keski-Juban alueella. Kaupungissa asuu 121 894 asukasta, joista noin kolme neljännestä maaseutualueilla. Kaupungin väkiluku on 2,3 prosentin kasvussa. Kaupungin pinta-ala on 5 490 neliökilometriä, ja väestötiheys 22,2 asukasta neliökilometrillä. == Lähteet == Luokka:Somalian kaupungit
Malmin Krishna-temppeli

Malmin Krishna-temppeli on Krishna-liikkeen (ISKCON) omistama hindutemppeli Helsingin Malmilla. Temppeli sijaitsee Malminkylän kartanossa, jossa aikaisemmin toimi kaupungin omistama virkistyskeskus. Temppelissä järjestetään päivittäistä ohjelmaa, luentoja, temppeliseremonioita ja rukoushetkiä, sekä viikottainen sunnuntaijuhla. Yhteisön papit järjestävät siellä häitä, hautajaisia ja muita riittejä. Temppelin rakennukset toimivat luostarina munkki- ja nunnaopiskelijoille. Temppeli toimii tapahtumapaikkana useille uskonnollisille juhlille kuten Sri Krishna Janmashtamille ja Diwalille. Krishna-liike piti pääkeskusta ja temppeliä Helsingin Kampissa vuoteen 2012 asti, jolloin vuokrasopimus irtisanottiin. Liike yritti hankkia toiminnalleen uudet tilat Helsingin kaupungilta. ISKCON yritti ostaa Puotilan kartanoa, joka kaupungin kiinteistölautakunnan päätöksellä myytiin paikallisten yrittäjien ryhmälle. Yrittäjät jättivät Krishna-liikkeen mukaan tarjouksensa liian myöhään, viimeisen jättöpäivän umpeuduttua. Liike epäili kokeneensa tapauksessa uskonnollista syrjintää ja Puotilan kartanon ostohankkeen kariutuneen paikallisten vastustukseen. Tapauksen jälkeen Helsingin kaupunki tarjosi Krishna-liikkeelle mahdollisuutta ostaa tilansa Malminkylän kartanosta. Krishna-liike ylläpiti pitkään Suomen ainoaa hindulaista temppeliä, minkä vuoksi liikkeen temppelissä uskontoaan harjoittavat myös ulkomaalaistaustaiset hindut, jotka olisivat kotimaissaan saattaneet valita toista suuntausta edustavan temppeliyhteisön. ISKCON-liikkeen temppelin lisäksi Malmilla toimii intialaisten ja srilankalaisten tamilien muodostaman Suomen Hindut Yhdyskunta -nimisen yhteisön ylläpitämä hindutemppeli. Krishna- liikkeen käytössä olevat entisen virkistyskeskuksen vanhat puurakennukset ovat suojeltuja, ja tontin pihapiiri on luokiteltu kiinteäksi muinaisjäännökseksi. Pihapiiri liittyy Longinojan varren historialliseen kulttuurimaisemaan. == Lähteet == Luokka:Hindutemppelit Luokka:Krishna-liike Luokka:Uskonnolliset rakennukset Suomessa Luokka:Helsingin rakennukset ja rakennelmat Luokka:Uskonto Helsingissä Luokka:Malmi
Pathaan

Pathaan () on vuonna 2023 ensi-iltansa saanut intialainen hindinkielinen toimintatrillerielokuva, jonka on ohjannut Siddharth Anand ja kirjoittaneet Shridhar Raghavan ja Abbas Tyrewala Anandin tarinan pohjalta. Se on YRF Spy Universen neljäs osa, ja sen keskeisiä rooleja näyttelevät Shah Rukh Khan, Deepika Padukone, John Abraham, Dimple Kapadia ja Ashutosh Rana. Elokuvassa maanpaossa oleva RAW-agentti Pathaan (Khan) työskentelee ISI-agentin Rubina Mohsinin (Padukone) kanssa kukistaakseen entisen RAW-agentin Jimin (Abraham), joka suunnittelee laboratorion tuottaman tappavan viruksen levittämistä Intiaan. Yash Raj Filmsin Aditya Chopran tuottaman elokuvan kuvaukset aloitettiin marraskuussa 2020 Mumbaissa. Elokuvaa kuvattiin eri paikoissa Intiassa, Afganistanissa, Espanjassa, Arabiemiirikunnissa, Turkissa, Venäjällä, Italiassa ja Ranskassa. Kaksi kappaletta sävelsi duo Vishal- Shekhar, kun taas Sanchit Balhara ja Ankit Balhara sävelsivät taustamusiikin. Elokuva tehtiin arvioidulla 2,25 miljardin rupian tuotantobudjetilla, ja lisäksi 150 miljoonaa rupiaa käytettiin mainontaan. Normin vastaisesti ensi- iltaa edeltävää julkisuutta rajoitettiin ilman mediavuorovaikutusta tai julkisia tapahtumia. Pathaan sai ensi-iltansa teattereissa Intiassa 25. tammikuuta 2023 tasavallan päivän viikonloppuna, ja se sai yleisesti myönteisiä arvosteluja kriitikoilta ja yleisöltä, jotka ylistivät sen toimintaa, musiikkia ja näyttelijäsuorituksia. Elokuva on tuottanut maailmanlaajuisesti 10,5 miljardia rupiaa, ja siitä on tullut vuoden 2023 tuottoisin intialainen elokuva, kaikkien aikojen toiseksi eniten tuottanut hindielokuva, viidenneksi tuottoisin intialainen elokuva kautta aikojen, ja se teki useita muita myyntiennätyksiä Intiassa ja hindinkielisessä elokuvassa. Siitä tuli Suomen katsotuin hindielokuva. == Näyttelijät == == Soundtrack == == Arviot == *Bollywood Hungama: *Filmfare: *Rediff: *India Today: *NDTV: *The Times of India: *The Guardian: *The Indian Express: *Deccan Herald: *Firstpost: == Lähteet == == Aiheesta muualla == * * * Luokka:Vuoden 2023 intialaiset elokuvat Luokka:Intialaiset toimintaelokuvat Luokka:Intialaiset jännityselokuvat Luokka:Hindinkieliset elokuvat Luokka:Yash Raj Filmsin elokuvat Luokka:Siddharth Anandin ohjaamat elokuvat
Riigivolikogun vaalit 1938

Riigivolikogun vaalit 1938 (Riigivolikogu valimised) olivat Viron parlamenttivaalit ja niissä valittiin vuoden 1938 perustuslain mukainen 80-jäseninen alahuone. Kaikki ennen vuoden 1933 kansanäänestystä toimineet poliittiset puolueet oli kielletty ja vaaleihin osallistui vain yksittäisiä ehdokkaita. Edellisen riigikogun toimikauden oli määrä päättyä toukokuussa 1935. Viron vapaussoturien eli vapsien liike sai syksyllä 1933 kansanäänestyksessä läpi uuden perustuslain, joka teki valtionpäämies riigivanemasta itsenäisen toimenpanovallan haltijan, jolla oli laajat valtaoikeudet. Riigivaneman vaalit määrättiin pidettäviksi 22.–23.4.1934 ja uuden riigikogun vaalit 29.–30.4.1934. Siirtymäajan hallituksen pääministeri, oikeiston talonpoikaispuoluetta edustanut Konstantin Päts, huolestui kuitenkin vapsien yhä kasvavasta voimasta ja uusia valtionpäämiehen valtaoikeuksiaan hyväksikäyttäen julisti kenraali Johan Laidonerin kanssa ja armeijan tuella maan 23. maaliskuuta 1934 poikkeustilaan. Hän lakkautti koko vapsien järjestön ja vangitutti liikkeen johdon. Poikkeustilan päätyttyä pidettiin riigikogun vaalit 21.–23. toukokuuta 1938. Alahuoneen 80 edustajaa valittiin vaalipiireittäin ja ehdokkaiksi oli asetettu 208 ehdokasta. Edustajat valittiin yleisellä, yhtenäisellä, suoralla ja salaisella äänestyksellä sekä enemmistövaaliperiaatteella (kustakin vaalipiiristä valittiin vain yksi edustaja). Koska 8 piirissä asetettiin vain yksi ehdokas, lain mukaan näissä piireissä ei äänestetty ja esitetyt 8 ehdokasta katsottiin automaattisesti valituiksi. Äänestysprosentti oli 71 prosenttia (pois lukien 8 vaalipiiriä, joissa ei tarvittu äänestämistä). Riigivanem Konstantin Pätsin kannattajat muodostivat vaaleissa Kansanrintaman perustuslain täytäntöönpanon puolesta. Rintaman ehdokas voitti 55 vaalipiirissä. Riigikogun vaalit 1938 Luokka:Riigikogu Luokka:Vuoden 1938 vaalit
Valko-Venäjän parlamenttivaalit 2016

Valko-Venäjän parlamenttivaaleissa 2016 valittiin uudet 110 parlamentaarikkoa Valko-Venäjän parlamenttiin. Vaalit olivat järjestyksessään maan kuudennet parlamenttivaalit. Vaalipäivä oli 11. syyskuuta 2016. Suurin osa valituista oli sitoutumattomia. == Tulokset == Puolue Kannatus Paikkoja Valko-Venäjän kommunistinen puolue 7,4 % 8 (+5) Liberaalidemokraattinen puolue 4,2 % 1 (+1) Työn ja oikeuden republikaaninen puolue 2,9 % 3 (+2) Yhdistynyt kaupunkilaispuolue 2,2 % 1 (+1) Valko-Venäjän kansallismielinen puolue 2,2 % 3 (uusi) Muut puolueet 2,9 % 0 Sitoutumattomat 67 % 94 (-11) == Lähteet == Luokka:Valko-Venäjän vaalit
The Krays – väkivallan veljekset

The Krays – Väkivallan veljekset (The Krays) on Peter Medakin ohjaama brittiläinen rikoselokuva vuodelta 1990. Tosipohjaisen tarinan 1960-luvun Lontoon rikollispomoista, Krayn kaksosista, on käsikirjoittanut gangsteriveljesten kanssa samasta Lontoon lähiöstä Bethnal Greenistä kotoisin oleva Philip Ridley. Veljeksiä elokuvassa esittävät Spandau Ballet -yhtyeestä tunnetut Gary ja Martin Kemp. Krayn veljeksistä kertoo myös näytelmäelokuva Legend (2015). ==Rooleissa== ==Vastaanotto== Veljesten äitiä näyttelevä Billie Whitelaw oli roolistaan ehdolla parhaan naissivuosan Bafta-palkinnon saajaksiActress in a Supporting Role in 1991, Bafta Awards Database. Viitattu 2.5.2023. . Helsingin Sanomien Pertti Avola muistutti elokuvan ottavan vapauksia tosipohjaisuudesta: muun muassa Ronald Krayn psyykkistä sairautta ei tuoda esiin. Hänestä elokuvan päähenkilöitä eivät niinkään ole siisteinä klubinomistajina toimineet veljekset vaan rääväsuisista työläisnaisista muodostuva kulmakunnan yhteisö, joihin kuuluvat veljesten äiti ja kaksi tätiä. Naisnäkökulma ja realistisesti esitettävä väkivalta tuovat gangsterielokuvaan Avolan mielestä mielenkiintoista painotusta, mutta kaiken kaikkiaan hän piti elokuvaa kerronnaltaan hieman raskassoutuisena. Kati Sinisalo luonnehti Video- opas 95 -kirjassa elokuvaa moralisoimattomaksi ja tummasävyiseksi tarinaksi tyylikkäiksi naamioituneista mutta arvaamattoman väkivaltaisista veljeksistä. Hän antoi elokuvalle neljä tähteä viidestä, joka vastaa sanallista arviota ”erinomainen”.Video-opas 95, WSOY 1994. ==Lähteet== Luokka:Vuoden 1990 brittiläiset elokuvat Luokka:Tositapahtumiin perustuvat elokuvat Luokka:Brittiläiset rikosdraamaelokuvat Luokka:Elämäkertaelokuvat Luokka:Elokuvat seksuaali- ja sukupuolivähemmistöistä
Albanian parlamenttivaalit 2021

Albanian parlamenttivaalit 2021 toimitettiin 25. huhtikuuta 2021 ja niissä valittiin 140 uutta edustajaa Albanian parlamenttiin. Enemmistö paikoista meni sosialisteille. Vaaleissa annettiin 1 662 274 ääntä, joista hiukan yli tuhat hylättiin. == Tulokset == Paikat jakautuivat seuraavasti puolueiden kesken: * Albanian sosialistinen puolue: 74 paikkaa * Albanian demokraattinen puolue: 59 paikkaa * Sosialistinen liike integraatiolle: 4 paikkaa * Albanian sosiaalidemokraattinen puolue: 3 paikkaa. == Lähteet == Parlamenttivaalit 2021 Luokka:Vuoden 2021 vaalit
Albanian parlamenttivaalit 2017

Albanian parlamenttivaalit 2017 toimitettiin Albaniassa 25. kesäkuuta 2017. Vaaleissa annettiin noin 1,6 miljoonaa ääntä, joista noin 1,58 miljoonaa hyväksyttiin. Äänestysprosentti oli 46 %. Vaaleissa valittiin 140 edustajaa Albanian parlamenttiin, ja paikoista valtaosan sai Albanian sosialistinen puolue. Yhteensä parlamenttiin pääsi viisi puoluetta. == Tulokset == Paikat jakautuivat puolueille seuraavasti: * Albanian sosialistinen puolue: 74 paikkaa * Albanian demokraattinen puolue: 43 paikkaa * Sosialistinen liike yhtenäisyyden puolesta: 19 paikkaa * Oikeuden ja yhtenäisyyden puolue: 3 paikkaa * Sosiaalidemokraattinen puolue: 1 paikka. == Lähteet == Parlamenttivaalit 2017 Luokka:Vuoden 2017 vaalit
Albanian parlamenttivaalit 2013

Albanian parlamenttivaalit 2013 toimitettiin Albaniassa 23. kesäkuuta 2013. Parlamenttivaaleissa valittiin 140 uutta edustajaa Albanian parlamenttiin. Ääniä annettiin vaaleissa 1 724 779\. Vaaleissa Albanian sosialistinen puolue sai 65 paikkaa, ja Eurooppalaisen Albanian puolesta -liitto – johon edellä mainittu puolue kuuluu – sai 83 paikkaa parlamenttiin. == Tulokset == Puolue Paikkoja Eurooppalaisen Albanian puolesta -liitto yhteensä 83 Albanian sosialistinen puolue 65 Sosialistinen liike yhdistymisen puolesta 16 Ihmisoikeuksien puolue 1 Kristillisdemokraatit 1 Työhyvinvoinnin ja yhdentymisen puolesta -liitto yhteensä 57 Demokraattinen puolue 50 Oikeuden, yhdentymisen ja yhtenäisyyden puolue 4 Republikaaninen puolue 3 == Lähteet == * The 2013 Parliamentary Elections in Albania, Blendi Kajsiu. Parlamenttivaalit 2013 Luokka:Vuoden 2013 vaalit
Airbus A330 MRTT

Airbus A330 Multi Role Tanker Transport (MRTT) on Airbusin valmistama ilmatankkaus- ja kuljetuslentokone, joka on kehitetty Airbus A330:sta. == Suunnittelu == A330 MRTT on suunniteltu ilmatankkaukseen ja rahdin kuljettamiseen. Se voi kuljettaa 111 tonnia polttoainetta ilman lisäpolttoainesäiliöitä, jolloin tilaa jää 45 tonnille muuta rahtia. A330 MRTT voi kuljettaa yli 300 matkustajaa, mutta matkustamo voidaan konfiguroida melkein millaiseksi vaan. Esimerkiksi voidaan kuljettaa erilaisia rahtilavoja tai lääkintätehtävissä paareja. Pääkannen alapuolella on kaksi ruumatilaa. == Käyttäjät == * * * * * * * * * * == Lähteet == Luokka:Airbusin ilma-alukset
Kööpenhaminan vaakuna

Kööpenhaminan vaakuna on Kööpenhaminan kaupungin tunnus. Vaakunasta käytetään yksinkertaistettua versiota, joka on rekisteröity 15. maaliskuuta 1938. Kilven yläpuolella on kolme kypärää kultaisin ja punaisin helmin. Kypärän yllä on tunnusmerkkinä kultakruunu, sivuilla viisi kultakehistä, joista jokaisella on Dannebrog-lippu, oikealla viisi kultakeihistä bannerein ja Dannebrog-merkki. Kilvenpitiminä on kaksi luonnonväristä leijonaa seisomassa kahdella luonnolisen värisellä tykin piipulla sekä linnoistuksen rakentamiseen käytettyjen varusteiden ja välineiden päällä. == Lähteet == Luokka:Kööpenhamina Luokka:Tanskan vaakunat
Albanian parlamenttivaalit 2009

Albanian parlamenttivaalit 2009 toimitettiin Albaniassa 28. kesäkuuta 2009. Vaaleissa valittiin 140 edustajaa Albanian parlamenttiin. Vaaleissa annettiin 1 566 079 ääntä, ja vaalien äänestysprosentti oli 50,8 %. Vaaleissa eniten paikkoja sai Albanian demokraattinen puolue. Valituista 117 oli miehiä ja 23 naisia. == Tulokset == Puolueet saivat paikkoja seuraavasti: * Demokraattinen puolue: 68 paikkaa * Albanian sosialistinen puolue: 65 paikkaa * Sosialistinen liike yhdentymisen puolesta: 4 paikkaa * Ihmisoikeuksien puolue: 1 paikka * Republikaanit: 1 paikka * Oikeuden ja yhdentymisen puolue: 1 paikka. == Lähteet == Parlamenttivaalit 2009 Luokka:Vuoden 2009 vaalit
Albanian parlamenttivaalit 2005

Albanian parlamenttivaalit 2005 toimitettiin Albaniassa 3. heinäkuuta 2005 siten, että parlamentin 140 paikasta sata valittiin suoralla ja 40 suhteellisella vaalilla. Vaaleissa annettiin 1 389 320 ääntä, ja äänestysprosentti oli 48. Eniten paikkoja sai Albanian demokraattinen puolue, toiseksi eniten Albanian sosialistinen puolue. == Tulokset == Puolueet saivat vaaleissa paikkoja seuraavasti: * Demokraattinen puolue: 56 * Sosialistinen puolue: 42 * Republikaanit: 11 * Sosialidemokraatit: 7 * Sosialistinen liike yhdentymisen puolesta: 5 * Uusi demokraattinen puolue: 4 * Agraarinen ympäristöpuolue: 4 * Demokraattinen liittopuolue: 3 * Albanian sosialidemokraatit: 2 * Ihmisoikeuksien puolesta: 2 * Kristillisdemokraatit: 2 * Liberaali liitto: 1. == Lähteet == Parlamenttivaalit 2005 Luokka:Vuoden 2005 vaalit
Albanian parlamenttivaalit 2001

Albanian parlamenttivaalit 2001 toimitettiin 24. heinäkuuta 2001 Albaniassa. Vaaleissa valittiin 140 edustajaa maan parlamenttiin. Valituista kahdeksan oli naisia. Vaaleissa n. 2,5 miljoonasta äänioikeutetusta n. 1 323 900 käytti äänioikeuttaan. Äänestysprosentti n. 53. Voiton liitto boikotoi parlamentin ensimmäistä kokoontumista vaalien jälkeen. == Tulokset == * Albanian sosialistinen puolue: 73 paikkaa * Voiton liitto: 46 paikkaa * Demokraatit: 6 paikkaa * Sosialidemokraatit: 4 paikkaa * Agraaripuolue: 3 paikkaa * Ihmisoikeuspuolue: 3 paikkaa * Demokraattinen liitto: 3 paikkaa * Lisäksi sitoutumattomia kaksi. == Lähteet == Parlamenttivaalit 2001 Luokka:Vuoden 2001 vaalit
George Kelly

George Kelly voi viitata ainakin seuraaviin henkilöihin: *George Kelly, yhdysvaltalainen näytelmäkirjailija *George Kelly, yhdysvaltalainen psykologi *Machine Gun Kelly (oik. George Kelly Barnes), yhdysvaltalainen rikollinen
Albanian parlamenttivaalit 1997

Albanian parlamenttivaalit 1997 toimitettiin ennenaikaisesti 29. kesäkuuta 1997. Vaaleissa valittiin poikkeuksellisesti 155 edustajaa maan parlamenttiin. Paikoista 115 valittiin suoralla ja 40 suhteellisella vaalilla. Viime vaalit johtivat demokraattien voittoon, ja väkivaltaisista mielenilmauksista, jotka johtuivat taloustilanteesta, johtuen vaalit järjestettiin vuonna 1997. Mielenilmaus aiheutti noin 1 600 henkilön kuoleman. Vaaleissa annettiin 1 412 929 ääntä, ja äänestysprosentti oli 72,6. == Tulokset == Puolueet saivat paikkoja seuraavasti: * Albanian sosialistinen puolue: 101 paikkaa * Albanian demokraattinen puolue: 25 paikkaa * Sosialidemokraatit: 10 paikkaa * Ihmisoikeuspuolue: 4 paikkaa * Kansallinen rintama: 3 paikkaa * Demokraattinen liitto: 2 paikkaa * Muut: 10 paikkaa. == Lähteet == Parlamenttivaalit 1997 Luokka:Vuoden 1997 vaalit
Albanian parlamenttivaalit 1996

Albanian parlamenttivaalit 1996 toimitettiin Albaniassa 26. toukokuuta 1996. Vaalit olivat kolmannet sen jälkeen, kun maan kommunistinen hallinto romahti 1991. Vaaleihin liittyi useita ihmisoikeusrikkomuksia, kuten fyysistä väkivaltaa, ja vaaleja vaadittiin sen vuoksi mitätöitäviksi. Vaaleissa valittiin 140 edustajaa maan parlamenttiin. Edustajista 17 oli naisia. Vaaleissa annettiin 1 962 344 ääntä, ja äänestysprosentti oli 89,1. == Tulokset == Paikat jakautuivat puolueille seuraavasti: * Albanian demokraattinen puolue: 122 * Albanian sosialistinen puolue: 10 * Ihmisoikeuspuolue: 3 * Republikaanit: 3 * Kansallinen rintama: 2. Vaalien jälkeen taloustilanteesta johtuen ilmaantui suuria mielenosoituksia, ja seuraavat vaalit jouduttiin järjestämään ennenaikaisesti. Tuolloin demokraattisen puolueen paikkamäärä romahti ja sosialistien räjähti. == Lähteet == Parlamenttivaalit 1996 Luokka:Vuoden 1996 vaalit
Kehotesuunnittelu

Kehotesuunnittelu tai syötesuunnittelu () tarkoittaa sellaisten kehotteiden, kysymysten tai komentojen suunnittelua, joiden avulla ohjataan tai koulutetaan tekoälyä tai keskustelubottia. Esimerkiksi kun kommunikoidaan tekoälymallin, kuten GPT:n kanssa, oikein muotoillut ja suunnitellut kehotteet voivat auttaa saamaan parempia ja tarkempia vastauksia. Hyvin suunniteltu kehote on esimerkiksi selkeä, konkreettinen ja ohjaava. Kehote: "Kerro, kuinka polkupyörä toimii yksinkertaisesti selitettynä." on hyvin suunniteltu, koska kysymys on yksiselitteinen ja selkeä. Tekoälyn ei tarvitse arvailla, mitä käyttäjä haluaa tietää. Kysymys koskee tiettyä, konkreettista asiaa – polkupyörän toimintaa. Kehote ohjaa tekoälyä antamaan vastauksen "yksinkertaisesti selitettynä". Tämä kertoo tekoälylle, että vastauksen tulee olla helppotajuinen eikä sisältää liian monimutkaista sanastoa tai liian teknistä tietoa. Vastauksena kehotteeseen tekoäly voisi tuottaa esimerkiksi seuraavanlaisen tekstin: "Polkupyörä toimii ihmisen voiman ja yksinkertaisten fyysisten periaatteiden avulla. Kun poljet polkimia, ne liikuttavat ketjua, joka pyörittää takapyörää. Etupyörän ohjaaminen ohjaustangosta mahdollistaa kääntymisen. Jarrut toimivat puristamalla kumeja pyöriä vasten, jolloin pyörien pyörimisnopeus hidastuu ja pyörä pysähtyy." Kehotesuunnittelu on erityisen tärkeää, kun tekoälymallin tehtäväksi annetaan ratkaista abstrakteja tai monimutkaisia kysymyksiä. Kehotteiden suunnittelulla on suuri vaikutus siihen, kuinka hyvin malli ymmärtää kysymyksen ja minkälaisen vastauksen se tuottaa. Kielimalleihin perustuvien tekoälysovellusten (esim GPT) yhteydessä kehotesuunnittelu on tyypillisesti vuorovaikutteista, jossa kehotteita suunnitellaan ja luodaan lisää tekoälyn antamien vastauksen pohjalta. Kehotesuunnittelun merkityksen odotetaan vähenevän tulevaisuudessa kun tekoälymallit kehittyvät paremmiksi. == Katso myös == * ChatGPT * DALL-E * Google Gemini == Lähteet == Luokka:Tekoäly Luokka:Koneoppiminen Luokka:Kielitiede
Albanian parlamenttivaalit 1992

Albanian parlamenttivaalit 1992 toimitettiin Albaniassa 22. maaliskuuta 1992. Vaaleissa valittiin 140 uutta edustajaa Albanian parlamenttiin. Valituista kahdeksan oli naisia. Äänioikeutettuja oli arviolta noin kaksi miljoonaa ja annettuja ääniä noin 1,83 miljoonaa. Äänestysprosentti oli arvoihin perustuen noin 92. Vaalit voitti Albanian demokraattinen puolue. == Tulokset == * Demokraatit: 92 paikkaa * Sosialistit: 38 * Sosialidemokraatit: 7 * Ihmisoikeuspuolue: 2 * Republikaanit: 1. == Lähteet == Parlamenttivaalit 1992 Luokka:Vuoden 1992 vaalit
Life Is but a Dream...

Life Is but a Dream... on Avenged Sevenfoldin kahdeksas studioalbumi, joka julkaistiin 2. kesäkuuta 2023 Warner-levymerkin kautta. Albumi on yhtyeen ensimmäinen sitten vuonna 2016 julkaistun The Stagen, merkiten yhtyeen uran tähän asti pisintä julkaisuväliä studioalbumeiden välillä. Sen tuotti jälleen Joe Barresi yhdessä yhtyeen kanssa. == Kappaleet == == Arvostelut == * Kaaoszine: * Imperiumi: 8-/10 * Soundi: == Lähteet == Luokka:Avenged Sevenfoldin albumit Luokka:Vuoden 2023 albumit Luokka:Joe Barresin tuottamat albumit
Lohjan pedagogio

Lohjan pedagogio oli vuonna 1659 perustettu alkeiskoulu Lohjalla Uudellamaalla. Nykyisin pedagogion vanha koulurakennus toimii Lohjan museon näyttelytilana. == Historia == Vuonna 1659 Turun tuomiokapituli antoi lohjalaiselle ylioppilaalle Henricus Ericille luvan antaa opetusta pienille lapsille paikkakunnalla. Lohjan pedagogio oli tuolloin Ruotsin kuningaskuntaan kuuluneen Suomen alueen ensimmäisiä maaseutukouluja. Koulussa työskenteli vain yksi opettaja, joka opetti noin 20 oppilasta kerrallaan. Lohjan pedagogiolla oli oma koulurakennus Lohjankylässä lähellä Lohjan Pyhän Laurin kirkkoa. Koulurakennus oli kuitenkin vuonna 1749 niin huonossa kunnossa, että uuden rakennuksen suunnitteleminen aloitettiin. Sillä välin koulu toimi väliaikaisesti eri paikoissa, kuten jopa käräjäsalissa. Lohjan seurakunta ja Nummen kappeliseurakunta lupasivat rakentaa uuden koulurakennuksen Siuntion ja Karjalohjan tuella vuonna 1758. Rakennus valmistui tosin vasta yli 10 vuotta myöhemmin vuonna 1769. Tässä talossa Lohjan pedagogio toimi lakkauttamiseensa asti vuoteen 1816. Pedagogio korvattiin lakkauttamisen jälkeen Lohjan ja Siuntion yhteisellä pienellä koululla. Koulurakennuksessa toimi ruotsinkielinen kansakoulu 1800-luvun lopulta 1950-1960-lukujen vaihteeseen. Rakennuksen ikkunat suurennettiin 1800-luvun lopulla. Vuonna 1971 Lohjan pedagogion alkuperäinen rakennus siirrettiin Lohjan Osuuspankin tieltä Kauppakadun kulmasta Lohjan pappilan museoalueelle. Pedagogiossa on viisi huonetta; porstua, eteinnen, keittiö, kaksi kamaria opettajaa varten ja noin 50 neliömetrin kokoinen koulusali. Vuonna 1784 koulusalin kalustukseen kuului pitkä pöytä, kolme penkkiä ja musta taulu. == Lähteet == Luokka:Lohjan rakennukset ja rakennelmat Luokka:Suomen 1700-luvulla rakennetut rakennukset ja rakennelmat Luokka:Entiset suomalaiset oppilaitokset
Rally Serras de Fafe e Felgueiras

Rally Serras de Fafe e Felgueiras (aiemmin muun muassa nimillä Rali Serras de Fafe, Rallye F.C. Porto, Rali do Porto) on Portugalissa ajettava rallikilpailu. Kilpailu on järjestetty yli 30 kertaa ja se on kuulunut rallin EM-sarjaan vuodesta 2021 alkaen. Kilpailun pitkä nimi Rally Serras de Fafe, Felgueiras, Boticas, Vieira do Minho e Cabeceiras de Basto tulee kuntien Fafe, Felgueiras, Boticas, Vieira do Minho ja Cabeceiras de Basto nimistä. == Lähteet == == Aiheesta muualla == * Viralliset verkkosivut * Rali do FC Porto / Demoporto eWRC-sivustolla Luokka:Rallin EM-sarjan osakilpailut Luokka:Portugalin moottoriurheilu
Albanian parlamenttivaalit 1991

Albanian parlamenttivaalit 1991 toimitettiin Albaniassa 31. maaliskuuta 1991. Vaalit olivat Albanian ensimmäiset, joissa oli ehdolla useita puolueita, ja jotka olivat vapaat vaalit sitten toisen maailmansodan. Vaaleissa valittiin Albanian parlamenttiin 250 edustajaa, joista yhdeksän oli naisia. 142 valittua oli 41–60-vuotiaita. Yleisin ammatti valittujen joukoissa oli agronomi. Ulkopuolisten mukaan vaalit olivat melko vapaat. Vaalit voitti Albanian työväenpuolue. Äänioikeutettuja oli 1 984 933, ja äänestäneitä 1 963 568\. Äänestysprosentti oli 98,9. == Tulokset == Paikat jakautuivat seuraavasti: * Albanian työväenpuolue: 169 paikkaa * Albanian demokraattinen puolue: 75 paikkaa * Omonia: 5 paikkaa * Veteraanikomitea: 1 paikka. == Lähteet == Parlamenttivaalit 1991 Luokka:Vuoden 1991 vaalit
Faxian

Faxian (myös Fa-Hien, Fa-hsien ja Sehi, ; 337–422) oli kiinalainen tutkimusmatkailija ja pyhiinvaeltaja. Faxian lähti Jin-dynastian valtakunnan pääkaupungista Chang'anista vuonna 399 ja palasi sinne 15 vuotta myöhemmin. Matkallaan hän kävi buddhalaisuuden pyhillä paikoilla Keski-Aasiassa, Intiassa ja Sri Lankassa lukeakseen uskonnon pyhiä tekstejä. Hän kuvasi havaintojaan kirjaansa Foguoji. Siinä hän kuvasi ja vertaili buddhalaisuuden harjoittamistapoja eri maissa. Hän saapui koillisesta intialaiseen Pataliputran kaupunkiin Gangesjoen varrelle vuonna 402. Hän luki Intiassa sanskritinkielisiä pyhiä tekstejä ja kopioi niitä mukaansa. Muutaman vuoden päästä matkusti takaisin Kiinaan, mutta teki vielä uuden matkan täydentääkseen pyhien kirjoitusten tuntemustaan. Toisen matkansa hän suuntasi Ceylonin saarelle, nykyiseen Sri Lankaan.Faxian. Encyclopedia Britannica. Viitattu 2.5.2023. Faxianin merkitys on kahdenlainen: solmi tärkeitä kontakteja Intian ja Kiinan välille ja toi Kiinaan syvällistä ymmärrystä buddhalaisuudesta. ==Lähteet== Luokka:Kiinalaiset tutkimusmatkailijat Luokka:Kiinalaiset filosofit Luokka:Buddhalaiset munkit Luokka:330-luvulla syntyneet Luokka:Vuonna 422 kuolleet
Lintuhytti

Lintuhytti on uusi asuinalue Tampereen kaakkoisosassa Hervantajärven kaupunginosassa. Alueella on paljon rivi- ja erillistaloja ja se on kaavoitettu vajaalle tuhannelle henkilölle. SIellä asuu erityisen paljon lapsiperheitä. Lintuhytistä kulkee linja-auto 13 Tesomalle. Linja-autopysäkin yhteydessä käy myös kirjastoauto. Lähellä ovat Tampereen kaupunginosa Hervanta ja Hervantajärven asuinalueella sijaitseva raitiovaunun päätepysäkki. Alueen läheisyydessä on myös Hervantajärven retkeilyalue ja muita luontopolkuja. == Lähteet == Luokka:Hervantajärvi
Eurymedonin taistelu (466 eaa.)

Eurymedonin taistelu oli Deloksen meriliiton ja Persian välinen meri- ja maavoimien taistelu joko vuonna 466 eaa. tai 469 eaa.Battle of the Eurymedon, c. 466 BCE. World History Encyclopedia. Viitattu 2.5.2023. Taistelu käytiin Eurymedon-joen (nykyinen Köprüçay) varrella. Se oli osa persialaissotia (499–448 eaa.). Taistelu päättyi kreikkalaisten voittoon. == Tausta == Persian hallitsija Kserkses toi ensin laivastonsa Aspendokseen lähelle Eurymedonin suuta, käynnistääkseen laajan hyökkäyksen Vähän-Aasian Egeanmeren puoleisia kreikkalaisia kaupunkivaltioita vastaan. Hänen vastapelurinsa, ateenalainen strategi Kimon kokosi 200 kolmisoudun laivaston Knidokseen ja purjehti sieltä Faseliin kaupunkiin, joka aluksi kieltäytyi ottamasta laivastoa satamaansa. Tällöin Kimon alkoi tuhota kaupungin ympäristöä. Lopulta Faseliksen asukkaat suostuivat liittymään kreikkalaiseen meriliittoon. Faselis oli Vähän-Aasian itäisin kreikkalainen kaupunkivaltio, joka sijaitsi vain hieman Eurymedonista länteen, joten Kimon pystyi esti persialaisten operaation jo ennen kuin se oli riistänyt persialaisilta yhtäkään laivastotukikohtaa. Kimon johti sitten laivastonsa suoraan hyökkäämään persialaista laivastoa vastaan ​​Aspendoksessa. == Tapahtumat == Kirjailija Plutarkhos teki yksityiskohtaisen selostuksen taistelusta noin 400 vuotta myöhemmin. Plytharkoksen mukaan Kimon saapui taistelupaikalle ennen Persian vahvistuksia. Kimonin saavuttua vetäytyi paikalla ollut persialainen laivasto joen alajuoksulle, koska se halusi välttää yhteenottoja. Kimon kuitenkin jatkoi heidän taka-ajoaan, joten persialaiset aloittivat taistelun. Numeerisesta ylivoimastaan ​​huolimatta heidän taistelulinjansa katkesi nopeasti. Persialaiset rantautuivat laivoillaan ja miehistöt etsivät suojaa lähellä olevalta Persian maa- armeijalta. Useita persialaisia ​​aluksia tuhoutui taistelun aikana, mutta on todennäköistä, että suurin osa pääsi rantaan. Persian maa-armeija siirtyi kohti kreikkalaisten laivastoa, jonka alukset olivat vuorostaan ​​menneet maihin yrittäessään vangita persialaisia ​​laivoja. Kimon hyökkäsi maa- armeijaa vastaan huolimatta omien joukkojensa väsymyksestä. Aluksi persialaiset linjat onnistuivat torjumaan hyökkäyksen, mutta raskaasti aseistetut hopliitit osoittivat lopulta ylivoimansa ja kukistivat persialaiset. Kimon suuntasi sitten laivastonsa pysäyttämään persialaisten pyytämät 80 foinikialaisten vahvistuslaivaa, ja voitti ne yllätyshyökkäyksellä. Persialaissotien historian kirjoittanut Thukydides esittää, että Eurymedonissa valloitettujen tai tuhoutuneiden persialaisten alusten lukumäärä olisi ollut 200, kun taas Plutarkhos puhuu 200 valloitetusta laivasta upotettujen lisäksi. Mitään arviota ei kuitenkaan anneta joukkojen kärsimistä tappioista. == Seuraukset == Eurymedonin taistelu oli merkittävä voitto Deloksen meriliitolle, koska se esti persialaisten hyökkäyksen Kreikkaan. Se esti myös persialaisia ​​yrittämästä valloittaa takaisin Kreikan Vähän-Aasian kaupunkivaltioita ainakin vuoteen 451 eaa. asti. Tällä alueella useat kaupungit, erityisesti Kaariassa, liittyivät Deloksen meriliittoon. == Lähteet == Luokka:Persialaissotien taistelut
Terje Wold

Terje Wold (23. elokuuta 1899 Evenes – 6. syyskuuta 1972) oli norjalainen juristi ja työväenpuolueen poliitikko. Hän istui suurkäräjillä vuosina 1945–1949 sekä toimi Norjan oikeusministerinä 1939–1945 ja kauppaministerinä 1940–1942. Vuosina 1928 ja 1935–1936 hän oli Vesisaaren pormestari ja vuodesta 1949 hän työskenteli korkeimman oikeuden tuomarina. ==Lähteet== ==Aiheesta muualla== * Terje Wold Norjan suurkäräjien verkkosivuilla Luokka:Norjan oikeusministerit Luokka:Norjalaiset juristit Luokka:Norjalaiset tuomarit Luokka:Vesisaari Luokka:Vuonna 1899 syntyneet Luokka:Vuonna 1972 kuolleet
Montenegron parlamenttivaalit 2020

Montenegron parlamenttivaalit 2020 toimitettiin Montenegrossa 30. elokuuta 2020. Vaaleissa valittiin Montenegron parlamenttiin 81 uutta edustajaa. Vaaleissa oikeistopuolueet voittivat niukasti saaden yhteensä 42 paikkaa; vasemmistopuolueiden yhteispaikkamäärä jäi 39:ään. == Tulokset == Vaaleissa puolueet saivat paikkoja seuraavasti: * DPS 30 paikkaa * ZbCG 26 paikkaa * MjNN 10 paikkaa * URA 4 paikkaa * SD 3 paikkaa * BS 3 paikkaa * SDP 2 paikkaa * AL 2 paikkaa. == Lähteet == Parlamenttivaalit 2020 Luokka:Vuoden 2020 vaalit